правила относно мониторинга и оценката.
 (9)
 Необходими са специфични правила за докладване с оглед да се представи по-подробно описание на изискванията за докладване, които трябва да бъдат изпълнявани от бенефициера по ИПП II.
 (10)
 Следва да се определят специфични правила относно прозрачността и видимостта на помощта по ИПП II с цел ефективно спазване на Регламент (ЕО) No 45/2001 на Европейския парламент и на Съвета (5), на Регламент (ЕС, Евратом) No 966/2012 и на Делегиран регламент (ЕС) No 1268/2012.
 (11)
 Помощта по ИПП II следва да се използва, наред с другото, за насърчаване на трансграничното сътрудничество между бенефициерите по ИПП II и държавите членки или държавите по Европейския инструмент за съседство, създаден с Регламент (ЕС) No 232/2014 на Европейския парламент и на Съвета (6). Необходимо е ролите и отговорностите на участниците да бъдат определени, като се вземат предвид различните ситуации, по-специално във връзка с трансграничното сътрудничество между бенефициерите по ИПП II и държавите членки.
 (12)
 Помощта по ИПП II за програмите за развитие на селските райони в контекста на област на политиката „Земеделие и развитие на селските райони“ следва да насърчава постепенното привеждане в съответствие с достиженията на правото на ЕС в областта на Общата селскостопанска политика. Необходими са специфични правила, за да се финансират операции от подобен характер на тези, които се извършват по линия на Европейския земеделски фонд за развитие на селските региони, чрез системи за управление и контрол, сходни със съответните структури, които имат функции от подобен характер в държавите членки.
 (13)
 С оглед да се даде възможност за навременно програмиране и изпълнение на програмите по ИПП II за 2014 г. настоящият регламент следва да влезе в сила на третия ден след публикуването му в Официален вестник на Европейския съюз.
 (14)
 Мерките, предвидени в настоящия регламент, са в съответствие със становището на комитета за ИПП II,
 ПРИЕ НАСТОЯЩИЯ РЕГЛАМЕНТ:
 ДЯЛ I
 ПРЕДМЕТ И ОБЩА РАМКА ЗА ИЗПЪЛНЕНИЕ НА ПОМОЩТА ПО ИПП
 ГЛАВА I
 Предмет и определения
 Член 1
 Предмет
 С настоящия регламент се определят специфични правила за създаването на еднакви условия за изпълнението на Регламент (ЕС) No 231/2014 и подробни правила за изпълнението на Регламент (ЕС) No 236/2014 във връзка с методите за изпълнение, финансовото управление, мониторинга, оценката и докладването, прозрачността и видимостта на помощта по ИПП II, както и специфични правила за трансграничното сътрудничество в област на политиката „Регионално и териториално сътрудничество“ и за помощта в контекста на програмите за развитие на селските райони в област на политиката „Земеделие и развитие на селските райони“.
 Член 2
 Определения
 За целите на настоящия регламент се прилагат следните определения:
 а)
 „бенефициер по ИПП II“ означава един от бенефициерите, изброени в приложение I към Регламент (ЕС) No 231/2014;
 б)
 „програма“ означава програма за действие, индивидуални и специални мерки или мерки за подкрепа, предвидени в членове 2 и 3 от Регламент (ЕС) No 236/2014;
 в)
 „рамково споразумение“ означава договореност, сключена между Комисията и бенефициер по ИПП II, която се прилага по отношение на всички области на политика по ИПП II и с която се определят принципите за финансово сътрудничество между бенефициера по